CELEX: 62016CN0667
Language: et
Date: 2016-12-23 00:00:00
Title: Kohtuasi C-667/16: Eelotsusetaotlus, mille on esitanud College van Beroep voor het Bedrijfsleven (Madalmaad) 23. detsembril 2016 – M.N.J.P.W. Nooren & J.M.F.D.C. Nooren, M.N.F.M. Nooren’i pärijad versus Staatssecretaris van Economische Zaken

13.3.2017   
            
            
               ET
            
            
               Euroopa Liidu Teataja
            
            
               C 78/12
            
         Eelotsusetaotlus, mille on esitanud College van Beroep voor het Bedrijfsleven (Madalmaad) 23. detsembril 2016 – M.N.J.P.W. Nooren & J.M.F.D.C. Nooren, M.N.F.M. Nooren’i pärijad versus Staatssecretaris van Economische Zaken
   (Kohtuasi C-667/16)
   (2017/C 078/17)
   Kohtumenetluse keel: hollandi
   
      Eelotsusetaotluse esitanud kohus
   
   College van Beroep voor het Bedrijfsleven
   
      Põhikohtuasja pooled
   
   
      Kaebajad: M.N.J.P.W. Nooren & J.M.F.D.C. Nooren, M.N.F.M. Nooren’i pärijad
   
      Vastustaja: Staatssecretaris van Economische Zaken
   
      Eelotsuse küsimused
   
   
               1.
            
            
               Kas liidu seadusandja nägi komisjoni 30. novembri 2009. aasta määruse (EÜ) nr 1122/2009, millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega, (1) artiklites 70, 71 ja 72 ette võimaluse, et – nagu käesolevas asjas, kus tegemist on nõuetele vastavuse sama valdkonna korduvate rikkumistega – toetust vähendatakse esiteks nõuetele vastavuse kohustuse korduva ja ühekordse hooletusest toime pandud rikkumise ja teiseks nõuetele vastavuse kohustuse korduva ja ühekordse tahtliku rikkumise tõttu nii, et asjaomased vähendusprotsendid liidetakse?
            
         
               2.
            
            
               Kui esimesele küsimusele tuleb vastata jaatavalt, siis milline artikkel või selle osa annab aluse vähendusprotsentide liitmiseks ja milline on kõnesoleva vähendusprotsentide liitmise reegel?
            
         
               3.
            
            
               Kui esimesele küsimusele tuleb vastata eitavalt, siis kas liidu õiguses leidub selleks muu õiguslik alus?
            
         
      (1)  ELT 2009, L 316, lk 65.